सूरत की सड़कों पर अचानक दिखे गब्बर, कालिया और ठाकुर, जानिये क्या है पूरा मामला...  
कांग्रेस ने जीएसटी के विरोध में निकाली थी रैली
शोले फिल्म के किरदार में कार्यकर्ताओं के किया प्रदर्शन
राहुल गांधी जीएसटी को गब्बर सिंह टैक्स बताते रहे हैं
कांग्रेस के कुछ कार्यकर्ता शोले फिल्म के ठाकुर और गब्बर की ड्रेस पहनकर रैली में शामिल हुए. रैली के दौरान गब्बर सिंह और कालिया घोड़े पर बंदूक के साथ घूमते नजर आए. वहीं ठाकुर गाड़ी पर सवार थे. इस दौरान गब्बर की गैंग के सदस्य भी काले कपड़ों में उसके साथ साथ चल रहे थे. गब्बर ने इस दौरान कहा, अबे सूरत के व्यापारियों सरकार ने कितना जीएसटी लगाया है'. अबे कालिया कितना जीएसटी लगाया है'. तब कालिया ने उसका जवाब दिया.
 

तो वहीं, ठाकुर ने कहा कि मैं आपके शहर से गब्बर को लेकर जा रहा हूं, लेकिन जीएसटी को आपको निकालना है. इसके लिए एक ही ताकत है जो इसे निकाल सकती है. वो हैं राहुल गांधी और कांग्रेस पार्टी. ठाकुर ने कहा कि जीएसटी ने आपलोगों का खून पी रखा है. काम-धंधे चौपट कर रहा है.